b'\n_START_ARTICLE_\nCan Jord\xc3\xa0 (Castellter\xc3\xa7ol)\n_START_SECTION_\nDescripci\xc3\xb3\n_START_PARAGRAPH_\nEdifici situat al centre hist\xc3\xb2ric de Castellter\xc3\xa7ol amb tres fa\xc3\xa7anes. Consta de planta baixa i dos pisos i la coberta \xc3\xa9s a dues vessants. La fa\xc3\xa7ana t\xc3\xa9 la composici\xc3\xb3 sim\xc3\xa8trica. Al primer pis hi ha tres portes rectangulars flanquejades per pilastres amb capitell que sustenten un fris llis, aquestes obertures donen a un balc\xc3\xb3 corregut. Al segon pis hi ha tres obertures, la central es rectangular i t\xc3\xa9 un balc\xc3\xb3 i les laterals tenen un arc rebaixat, totes tres tenen una motllura en la seva part superior. La fa\xc3\xa7ana est\xc3\xa0 coronada per un timp\xc3\xa0 semicircular'